***Shetlandsgjengen*** er en norsk-britisk krigsfilm fra 1954 regissert av Michael Forlong. Filmen handler om Shetlandsgjengen. Mange av rollene blir spilt av de opprinnelige medlemmene, inklusive Shetlands-Larsen selv. Hovedrollene spilles av Leif Larsen, Palmar Bjørnøy, Johannes Kalve og William Enoksen. Filmen er basert på bøkene *Nordsjøbussen* (*The Shetland Bus*) av David Howarth og *Shetlands-Larsen* av Frithjof Sælen.

Handling
--------

Høsten 1941 kommer en britisk admiral til Shetland. Han skal befare en underlig halvmilitær avdeling kalt Shetlandsgjengen. Med norske fiskeskøyter holder den veien mellom Storbritannia og det okkuperte Norge åpen.

Shetlands-Larsen, verdens mest dekorerte sjøoffiser, ledet gruppen som i sine små fiskebåter krysset Nordsjøen i alt 198 ganger. I kamp med den tyske overmakten gikk ti skøyter tapt, og avdelingen hadde 44 falne fram til 1943. Da gikk man over til å bruke moderne, amerikanske ubåtjagere, og siden gikk trafikken med motstandsfolk, våpen, ammunisjon og flyktninger uten tap fram til frigjøringen.

Om filmen
---------

Femten av Shetlandsgjengens deltakere, med den legendariske kapteinløytnant Leif Larsen fra Fana ved Bergen i spissen, spiller seg selv i filmen.

De fleste scenene er tatt opp på stedene der begivenhetene faktisk skjedde, deriblant på Bremnes og på Torholmen ved Ålesund. I forbindelse med scenene som ble tatt opp på Bremnes (nå Bømlo kommune), bodde film-crewet på Rubbestadneset Yrkesskule. Stormscenene er tatt opp i Nordsjøen utenfor Bømlo, under et uvær som var så ekte at fotografen ble sjøsyk og tok opp en mengde scener uten film i kameraet. Som Shetlandsgjengens skøyte MK Arthur ble frakteskøyten «Rindaskjær» (bygget 1949) benyttet.

Nordmannen Per Skavlan var regi-assistent under innspillingen.

#### Mottakelse

Hele kongefamilien var til stede ved den høytidelige premieren i 1954 der deltakerne ble presentert fra scenen. 
Det er imidlertid hevdet – uten at dette kan dokumenteres sikkert – at «verdenspremieren» fant sted i gymnastikksalen i kjelleren til Rubbestadnes Folkeskule. Filmen fikk en overstrømmende mottakelse av hele den skandinaviske presse og ble vist for et stort publikum også i Sverige, Danmark og Island. Senere ble den solgt til Ungarn, Tsjekkoslovakia og Kina, og det ble laget en engelsk versjon som ble vist over store deler av den vestlige verden under tittelen "Suicide Mission".

*VGs* anmelder (Torgny Varen) gav den terningkast fem og brukte overskriften «filmatisk og menneskelig ekthet i Shetlandsgjengen». Han beskrev den videre som en redelig film som enkelt og upretensiøst berettet en sann historie om nordmenns krigsinnsats. Både regissør, produsent og fotograf hadde «lagt an på å gi en autentisk fremstilling». Anmelderen gav også skryt til Shetlands-Larsens opptreden: «Han virker aldeles uinstruert naturlig. En tror på hans uanfektede ro og ubrytelige vilje».

> Filmen holder en spent hele tiden, hver scene har sin funksjon, og hendelsene griper inn i hverandre slik at de føyer seg sammen til et dramatisk hele, uten at man noen gang har følelsen av fortegning og overdrivelse
> 
> 
> Torgny Varen, 1954
> 
>

I rollene
---------

|  |  |
| --- | --- |
| * Anthony Oliver – Fortellerstemme
* Leif Larsen – som seg selv
* Palmar Bjørnøy – som seg selv
* Johannes Kalve – som seg selv
* William Enoksen – som seg selv
* Odd Rudolf Hansen – som seg selv
* Finn Clausen – som seg selv
* Gunnar Klausen – som seg selv
* Harald Albertsen – som seg selv
* Carsten Johnsen – som seg selv
* Karl Johan Aarsæther – som seg selv
* Sigvard Fivelsdal – som seg selv
* Paul Kråkenes – som seg selv
* Øivind Steinsvåg – som seg selv
* Johan Haldorsen – som seg selv
* Willy Rye Andersen – som seg selv
* Helge W. Fonneland – som seg selv
* Michael Aldridge – En engelsk offiser
* T.W. Southam – En engelsk admiral
* Per Skift – Bård Grotle
* Oscar Egede-Nissen – Peter Salen
* Atle Larsen – Johan
* Torborg Schønberg – En gammel dame
* Haakon Særsten – En hjemmefrontsmann
* Mona Levin – Carla, en jødisk flyktning
* Douglas Haldorsen – Loddselger (sønn av Johan Haldorsen)
 | * Tørres Aadland
* Arnulf Alnæs
* Henry Brodin
* Per Anker Christensen
* Per Christiansen
* Gionni Contardo
* Trygve Dahl
* Waldemar Eriksen
* Bjarne Færøvaag
* Nils Asbjørn Skulstad
* Edith Fivelsdal
* Betty Larsen
* Herbrand Lavik
* Jenny Mulholland
* Sigvart Müller
* Mathilde Oftedal Broch
* Odd Rasmussen
* Inger Johanne Reistad
* Per Simmonæss
* Kjell Valderhaug
* Tønnes Vik
* Karl Eilert Wiik
 |

Sang
----

* «Flickan i Havana» av Evert Taube.

Referanser
----------

1. ↑
2. ↑  «Norske filmminner: Shetlandsgjengen». NRK. 2004. Besøkt 30. juli 2008.
3. ↑

Eksterne lenker
---------------

* (en) *Shetlandsgjengen* på Internet Movie Database Rediger på Wikidata

* (no) *Shetlandsgjengen* i Nasjonalbibliotekets filmografi Rediger på Wikidata

* (no) *Shetlandsgjengen* hos Filmfront Rediger på Wikidata

* (no) *Shetlandsgjengen* på NRK TV Rediger på Wikidata

* (sv) *Shetlandsgjengen* i Svensk Filmdatabas Rediger på Wikidata

* (da) *Shetlandsgjengen* i Danmark Nationale Filminstitut Rediger på Wikidata

* (en) *Shetlandsgjengen* på AllMovie Rediger på Wikidata

* (nl) *Shetlandsgjengen* på MovieMeter Rediger på Wikidata

* (en) *Shetlandsgjengen* på Rotten Tomatoes Rediger på Wikidata

Portal: Film